[pic] | KUMMISSJONI EWROPEA | Brussel 6.5.2010 KUMM(2010)214 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL L-Ewwel Rapport Annwali dwar l-Immigrazzjoni u l-Asil (2009) {SEC(2010) 535} 1. Introduzzjoni Fil-Patt Ewropew dwar l-Immigrazzjoni u l-Asil, adottat f’Ottubru 2008[1], il-Kunsill Ewropew intrabat b’ħames impenji bażiċi dwar l-immigrazzjoni legali u l-integrazzjoni, l-immigrazzjoni illegali, il-kontroll fuq il-fruntieri, l-asil, u sħubija mal-pajjiżi ta’ oriġini u ta’ tranżitu (Approċċ Globali). Dan huwa l-ewwel Rapport Annwali tal-Kummissjoni dwar l-implimentazzjoni tal-Patt. Huwa għandu jikkontribwixxi għall-preparazzjoni tad-dibattitu annwali tal-Kunsill Ewropew dwar il-politika tal-immigrazzjoni u l-asil. It-taqsima 2 tiġbor fil-qosor u tevalwa l-iżviluppi fuq livelli tal-UE u nazzjonali[2] u tippreżenta rakkomandazzjonijiet, billi tikkunsidra kull wieħed mill-ħames oqsma tal-Patt. Peress li dan ser ikun eżerċizzju annwali, ir-rakkomandazzjonijiet jenfasizzaw punti li l-Kummissjoni tikkunsidra li jeħtieġu attenzjoni partikolari matul is-sena li ġejja. L-impenji fil-Patt għandhom ikunu żviluppati wkoll skont il-Programm ta’ Stokkolma[3] u l-Pjan ta’ Azzjoni tiegħu. Il-perjodu ta’ rappurtaġġ huwa minn Ottubru 2008 sal-aħħar tal-2009. Il-kriżi ekonomika kienet fattur ewlieni, għalhekk it-taqsima 3 tikkunsidra l-effetti tagħha fuq il-migrazzjoni. It-taqsima 4 tħares lejn il-metodoloġija għal dan ir-rapport, segwita mill-konklużjonijiet. Anness jippreżenta l-istatistiċi ewlenin. 2. Il-progress fil-ħames oqsma tal-Patt 2.1. Immigrazzjoni Legali — Integrazzjoni Impenn prinċipali : L-organizzazzjoni tal-immigrazzjoni legali biex jiġu kkunsidrati l-prijoritajiet, il-bżonnijiet u l-kapaċitajiet ta’ akkoljenza determinati minn kull Stat Membru, u għall-inkoraġġiment tal-integrazzjoni Migrazzjoni legali. Livell tal-UE : L-adozzjoni tad-Direttiva tal-UE tal-Karta Blu ser toffri proċedura tal-UE għall-ammissjoni tal-ħaddiema bi kwalifiki għoljin. Kompliet id-diskussjoni dwar il-proposta għal Direttiva Qafas għal permess uniku u d-drittijiet għall-ħaddiema migranti. L-inizjattiva Ħiliet Ġodda għal Impjiegi Ġodda[4] kkunsidrat kif il-ħiliet tal-ħaddiema migranti jistgħu jkunu konnessi mal-bżonnijiet tax-xogħol tal-UE. Rapport tal-Kummissjoni identifika problemi possibbli fit-traspożizzjoni tad-Direttiva dwar ir-riunifikazzjoni tal-familja. Ġiet żviluppata informazzjoni reċiproka, notevolment permezz tan-Netwerk Ewropew dwar il-Migrazzjoni. Madankollu, evalwazzjoni tal-Mekkaniżmu tal-Informazzjoni Reċiproka uriet li dan ma laħaqx l-aspettattivi. Livell nazzjonali : Il-migrazzjoni tal-ħaddiema kompliet tiġi amministrata b’referenza għall-bżonnijiet tas-suq tax-xogħol u l-preferenza għaċ-ċittadini tal-UE. Il-kriżi ekonomika naqqset il-flussi tad-dħul, iżda mhux fl-Istati Membri kollha. Xi Stati Membri għalhekk illimitaw il-kriterji jew kwoti għad-dħul, iżda oħrajn iddependew fuq il-flessibbiltà ta’ sistemi regolati skont id-domanda. It-titjib fil-governanza tal-migrazzjoni legali nkluda kunċetti ġodda tal-politika, entitajiet ġodda u proċeduri simplifikati. It-tibdil fil-politika dwar ir-riunifikazzjoni tal-familja kien jinkludi kundizzjonijiet aktar restrittivi u żieda fl-azzjoni kontra żwiġijiet ta’ konvenjenza. Valutazzjoni : B’konformità mal-Patt, il-migrazzjoni tal-ħaddiema hija ġeneralment amministrata b’referenza għall-bżonnijiet tas-suq tax-xogħol u l-preferenza tal-UE. Kien hemm tendenza akkolta li jiġu ssimplifikati l-proċeduri. Madankollu, jifdal lok għal tqabbil aħjar tal-bżonnijiet tax-xogħol tal-UE ma’ ħiliet f’pajjiżi terzi. Rakkomandazzjonijiet : L-Istati Membri u l-Kummissjoni għandhom, permezz ta’ kooperazzjoni ma’ pajjiżi terzi, ikomplu jtejbu t-tqabbil tal-impjiegi u r-rikonoxximent tal-ħiliet b’mod konformi ma’ azzjoni għall-promozzjoni ta’ politika komprensiva dwar il-migrazzjoni tal-ħaddiema skont l-inizjattiva prominenti “Aġenda għal ħiliet u impjiegi ġodda” tal-istrateġija tal-2020 tal-Ewropa. Dan ser jgħin ukoll biex jintlaħqu l-isfidi demografiċi. Għandu jiġi segwit il-Pjan tal-Politika dwar il-Migrazzjoni Legali: - - L-Istati Membri għandhom jaħdmu lejn traspożizzjoni f’waqtha u ambizzjuża tal-Karta Blu tal-UE , - - il-Kunsill u l-Parlament għandhom jieħdu vantaġġ mid-dinamika l-ġdida tat-Trattat ta’ Lisbona biex jilħqu ftehim dwar id-Direttiva Qafas għal permess uniku u drittijiet bażiċi soċjo-ekonomiċi għall-ħaddiema migranti. L-informazzjoni reċiproka tibqa’ importanti: L-Istati Membri u l-Kummissjoni għandhom itejbu r-rappurtaġġ ta’ żviluppi nazzjonali importanti permezz ta’ Rapporti Annwali futuri dwar l-Immigrazzjoni u l-Asil . Integrazzjoni. Livell tal-UE : Ġew introdotti żewġ strumenti ġodda: il-Forum Ewropew dwar l-Integrazzjoni u l-Websajt Ewropea dwar l-Integrazzjoni. Twettaq xogħol fl-oqsma ta’ prijorità identifikati fil-Konklużjonijiet tal-Kunsill ta’ Novembru 2008: li jippromwovu l-valuri Ewropej, jaħdmu fuq il-perċezzjoni pubblika tal-migranti u l-immigrazzjoni legali, jiżviluppaw moduli Ewropej u jidentifikaw indikaturi biex jevalwaw ir-riżultati. Kien preparat it-tielet Manwal dwar l-Integrazzjoni. Id-dettalji qegħdin fir-Rapport tal-Konferenza Ministerjali dwar l-Integrazzjoni tal-2010[5]. Il-Kunsill adotta d-Deċiżjoni Qafas dwar ir-Razziżmu & l-Ksenofobja, u tkomplew id-diskussjonijiet dwar id-Direttiva Qafas proposta li tipprojbixxi diskriminazzjoni barra mill-impjieg. F’Marzu tal-2010 il-Kunsill Ewropew qabel li integrazzjoni aħjar tal-migranti tgħin biex tinkiseb il-mira tal-Ewropa 2020 ta’ rata ta’ impjieg ta’ 75% għal persuni li għandhom 20-64 sena. Livell nazzjonali : L-Istati Membri rrappurtaw dwar l-adozzjoni jew il-preparazzjoni ta’ leġiżlazzjoni, pjanijiet jew strateġiji nazzjonali. Diversi Stati Membri rreferew għal mekkaniżmi għall-konsultazzjoni u d-djalogu. It-temi prinċipali tal-politiki kienu it-tagħlim tal-lingwa, l-aċċess għall-impjieg u azzjoni kontra d-diskriminazzjoni. Xi Stati Membri jiffukaw il-politiki fuq ir-refuġjati. Xi uħud jifformalizzaw id-drittijiet u l-obbligi f’‘kuntratt ta’ integrazzjoni’. Xi wħud irrapportaw dwar politiki biex itejbu l-istat tal-migranti, f’residenza għal medda twila ta’ żmien jew ċittadinanza. Numru li dejjem jiżdied ta’ Stati Membri jsemmu l-monitoraġġ u l-isforzi biex jiżviluppaw indikaturi. Valutazzjoni : Il-Qafas tal-UE ġie kkonsolidat. Il-politika ta'integrazzjoni kompliet tiżviluppa fuq livelli tal-UE u nazzjonali b’mod konformi mal-prinċipji bażiċi komuni tal-UE għall-integrazzjoni u l-aġenda komuni għal integrazzjoni tal-2005. Qed tingħata attenzjoni kemm għad-drittijiet (impjieg, kontra d-diskriminazzjoni) kif ukoll għall-obbligi (tagħlim tal-lingwa). Xejra akkolta hija dik tal-iżvilupp kontinwu tal-istrutturi tal-UE u dawk nazzjonali, tal-politiki fit-totalità tagħhom, għal skambju ta’ informazzjoni u għad-djalogu. Rakkomandazzjonijiet : Xorta għandha tingħata prijorità lill-indikaturi għall-monitoraġġ tar-riżultati tal-politiki ta' integrazzjoni. Għandu jinbeda xogħol fuq aġenda ġdida tal-UE għall-integrazzjoni tal-migranti li għandha tkun adottata fl-2011, kif mitlub mill-istrateġija tal-Ewropa 2020, u b’kunsiderazzjoni tal-Programm ta’ Stokkolma u ta’ bażi legali espliċita (Art. 79(4) TFUE) introdotta mit-Trattat ta’ Lisbona. 2.2. Immigrazzjoni Illegali Impenn prinċipali : Il-kontroll tal-imigrazzjoni illegali b'mod partikolari billi jiġi żgurat li l-immigranti illegali jintbagħtu lura lejn pajjiżhom jew lejn pajjiż ta’ tranżitu Livell tal-UE : Ġew adottati żewġ strumenti prinċipali: id-Direttivi dwar ir-Ritorn u s-Sanzjonijiet għal Min Iħaddem. Il-Kummissjoni pproponiet strument biex ittejjeb il-prevenzjoni u l-ġlieda kontra t-traffikar tal-bnedmin u tipproteġi l-vittmi. FRONTEX żiedet l-attivitajiet tagħha fil-qasam tar-ritorn. Twettqu sforzi biex jiġi konkluż l-ftehimiet għar-riammissjoni: ġie ffirmat ftehim mal-Pakistan; in-negozjati avvanzaw mal-Marokk u reġgħu komplew mat-Turkija (ara 2.5); direttivi tan-negozjati ġew adottati għall-Ġeorġja u l-Kap Verde. Tkomplew in-negozjati dwar numru ta’ Ftehimiet ta’ Sħubija u Kooperazzjoni. L-effettività tal-ftehimiet ta'riammissjoni hija ssorveljata regolarment fil-kumitati konġunti ta' riammissjoni. It-trattament tal-immigrazzjoni illegali kien element prinċipali tas-Sħubiji għall-Mobilità (ara 2.5). Livell nazzjonali : Beda x-xogħol fuq it-traspożizzjoni tad-Direttiva tar-Ritorn. F'bosta Stati membri tieħdu miżuri biex jipromwovu tluq volontarju. Okkażjonalment ġew ikkunsidrati politiki aktar stretti dwar ir-ritorn sfurzat u rati ogħla ta’ infurzar li jwasslu wkoll għal tnaqqis fl-immigrazzjoni illegali. Ċerti Stati Membri ippuntaw lejn ammont kbir ta’ migranti li qed jirrisjedu illegalment li temporanjament ma jistgħux ikunu rritornati u ddikjaraw li għandhom jittieħdu miżuri biex jinstabu soluzzjonijiet. Ingħata appoġġ konsiderevoli għal titjiriet ta’ ritorn konġunt. Diversi Stati Membri indikaw miżuri li ttieħdu fil-ġlieda kontra t-traffikar tan-nies. Ħafna Stati Membri rrapportaw dwar sforzi biex jikkonkludu ftehimiet ta’ riammissjonibilaterali u enfasizzaw l-importanza tal-kooperazzjoni ma’ stati terzi fuq il-livell tal-UE, suġġett għal konsultazzjoni xierqa. Stati Membri individwali semmew miżuri ta’ regolarizzazzjoni li wettqu huma; oħrajn ħadmu biex jevitaw tali miżuri jew li jadattawhom skont il-politika tar-ritorn. Xi Stati Membri rrappurtaw dwar mekkaniżmi biex jipprevjenu l-abbuż tal-iskemi tal-migrazzjoni legali u l-moviment ħieles, pereżempju billi jtejbu l-koordinazzjoni bejn partijiet differenti tal-amministrazzjoni nazzjonali. Valutazzjoni : Il-politika tar-ritorn u l-ftehimiet ta' riammissjoni kienu punti fokali prinċipali. It-tluq volontarju jidher li sar l-alternattiva ppreferuta tar-ritorn, b’mod konformi mad-Direttiva tar-Ritorn. Min-naħa l-oħra, diversi Stati Membri adottaw ukoll politika aktar stretta dwar ir-ritorn sfurzat, li juri l-effett ta’ deterrent. Ħafna mill-Istati Membri rrappurtaw esperjenzi pożittivi bit-titjiriet ta’ ritorn konġunti koordinati mill-FRONTEX. Il-kooperazzjoni mal-pajjiżi tal-oriġini u tat-tranżitu hija essenzjali għal politiki dwar l-immigrazzjoni illegali. L-eżistenza ta’ ammonti kbar ta’ migranti li qed jirrisjedu illegalment u li temporanjament ma jistgħux ikunu rritornati jixirqilha aktar attenzjoni. Rigward il-miżuri ta’ regolarizzazzjoni, jidher li ma hemmx opinjoni konsistenti fost l-Istati Membri dwar l-użu tagħhom bħala strument biex jittrattaw l-immigrazzjoni illegali. Rakkomandazzjonijiet : L-Istati Membri għandhom jagħtu attenzjoni partikolari għat-traspożizzjoni totali u f’waqtha tad-Direttivi tar-Ritorn u tas-Sanzjonijiet ta’ Min Iħaddem . L-Istati Membri għandhom iżidu n-numri u l-effettività tal-ispezzjonijiet fuq postijiet tax-xogħol f’setturi fejn hemm riskju partikolari ta’ esplojtazzjoni ta’ ħaddiema li għandhom residenza illegali. L-Istati Membri għandhom jużaw l-opportunità offruta mid-Direttiva tar-Ritorn biex irawmu t-tluq volontarju u jużaw il-Fond ta’ Ritorn. L-użu ta’ titjiriet ta’ ritorn konġunti għandu jkun imħeġġeġ aktar , billi jsir użu totali tal-Fond ta' Ritorn u l-koordinazzjoni tal-FRONTEX . B’kunsiderazzjoni tal-approċi differenti, l-iskambju ta’ informazzjoni u monitoraġġ ta’ miżuri ta’ regolarizzazzjoni nazzjonali għandhom ikunu mħeġġa, b’konformità mar-rakkomandazzjonijiet tal-Patt. Għandhom isiru aktar sforzi biex jinnegozjaw u jikkonkludu ftehimiet ta’ riammissjoni ma’ pajjiżi terzi prinċipali. Minħabba in-numri kbar ta' migranti li qed jirrisjedu illegalment li temporanjament ma jistgħux ikunu rritornati , il-Kummissjoni ser tagħmel studju dwar it-trattament tagħhom waqt li issostni fuq l-objettiv primarju li jitwettaq ir-ritorn (tmiem tar-residenza illegali) mill-iktar fis possibli. L-UE u l-Istati Membri għandhom jiżguraw li miżuri li jimmiraw lejn kontroll aħjar tal-migrazzjoni jikkunsidraw totalment id-drittijiet fundamentali u d-drittijiet tat-tfal skont il- Karta tad-Drittijiet Fundamentali tal-UEu l-Konvenzjoni tan-NU dwar id-Drittijiet tat-Tfal. 2.3. Kontroll fuq il-Fruntieri Impenn prinċipali : Li l-kontrolli fuq il-fruntieri jsiru aktar effiċjenti. Livell tal-UE : Twettaq xogħol ta’ preparazzjoni għall-proposta riċenti (Frar 2010) għall-aġġornament tal-FRONTEX u għal proposta għal Sistema ta’ Dħul/Ħruġ mill-UE u Programm ta’ Vjaġġatur Reġistrat tal-UE. Kienu trattati problemi tekniċi li ppostponew is- Sistema ta' Informazzjoni dwar il-Viża (VIS). Saru diskussjonijiet dwar mekkaniżmu ta’ evalwazzjoni ta’ Schengen imtejjeb propost mill-Kummissjoni. L-Istruzzjonijiet Konsulari Komuni (CCI) kienu emendati, u pprovdew qafas legali għal kooperazzjoni imtejba bejn il-konsulati tal-Istati Membri, u kienu ppreparati miżuri ta’ implimentazzjoni. Sabiex jamministraw b’mod konġunt l-flussi mħallta tal-migrazzjoni, seħħet kooperazzjoni internazzjonali rinforzata b’mod partikolar mat-Turkija u l-Libja (ara 2.5). Livell nazzjonali : L-Istati Membri kollha rrappurtaw dwar sforzi biex iwettqu jew iżommu rinforzati mekkaniżmi tal-kontroll fuq il-fruntieri — fejn xieraq b’appoġġ mill-Fond għall-Fruntieri. Ħafna Stati Membri wettqu miżuri biex irawmu kooperazzjoni aħjar bejn awtoritajiet tal-migrazzjoni, tal-fruntieri u tal-pulizija. L-Istati Membri rrappurtaw l-involviment attiv tagħhom fl-attivitajiet tal-FRONTEX; ħafna esprimew appoġġ għall-aġġornament tal-irwol ta’ FRONTEX. Diversi Stati Membri semmew kooperazzjoni intensifikata ma' pajjiżi terzi dwar il-ġestjoni tal-fruntieri. Twettqet preparazzjoni għall-VIS; diversi Stati Membri enfasizzaw il-ħtieġa li jitrattaw l-ostakli li fadal malajr kemm jista’ jkun. Xi Stati Membri kellhom l-għan li jippromwovu r-rwol tal-Uffiċjali ta’ Kollegament dwar l-Immigrazzjoni fis-servizzi tal-viża, u ngħata appoġġ attiv għall-kooperazzjoni bejn il-konsulati fil-livell lokali. Numru ta’ Stati Membri implimentaw proġetti għal programmi ta’ vjaġġaturi reġistrati u sistemi ta’ dħul/ħruġ. Valutazzjoni : L-Istati Membri kollha impenjaw ruħhom serjament biex jiżguraw kontroll aktar effettiv tal-fruntieri esterni. Twettqu sforzi sinjifikanti, inkluż l-użu tat-teknoloġija moderna. L-utilità tal-finanzjament mill-Fond għall-Fruntieri ssemmiet ta’ spiss. Hemm appoġġ wiesa’ għall-attivitajiet tal-FRONTEXu l-involviment fihom. Diversi Stati Membri rrispondew għas-sejħa għar-rinfurzar tal-kooperazzjoni konsulari. Diversi Stati Membri — b’mod partikolari fil-fruntierta tal-Lvant u ta’ Nofsinhar tal-UE — intensifikaw il-kooperazzjoni ma’ pajjiżi terzi dwar il-ġestjoni tal-fruntiera. Il-problemi tekniċi u d-dewmien sussegwenti tal-operazzjoni tal-VIS kien kritikat minn diversi Stati Membri u xi wħud esprimew dubji dwar iżjed żvilupp ta’ sistemi tal-IT fuq skala kbira (bħal Sistema ta’ Dħul/Ħruġ tal-UE) bħalissa. L-impenn li jkun imtejjeb il-proċess ta’ evalwazzjoni Schengen għadu ma setax ikun segwit. Rakkomandazzjonijiet : L-Istati Membri u l-Kummissjoni għandhom jagħmlu l-aħjar użu, u jiżguraw applikazzjoni korretta, tal-istrumenti legali prinċipali (Kodiċi tal-Fruntieri, Kodiċi tal-Viża (li jħassar il-CCI), ir-Regolament tal-Frontex, VIS, il-Fond għall-Fruntieri), u jieħdu l-miżuri ta’ implimentazzjoni meħtieġa. Fejn hemm appoġġ wiesa’ għal iżjed armonizzazzjoni (bħal aġġornament tar-rwol tal- FRONTEX kif propost mill-Kummissjoni, jew l-emenda ta’ ċerti dispożizzjonijiet ta’ leġiżlazzjoni eżistenti), għandhom isiru sforzi fid-diskussjonijiet leġiżlattivi biex ikunu sostnuti l-impenji fil-Patt għall-mobilizzazzjoni tar-riżorsi disponibbli kollha biex ikun żgurat kontroll tal-fruntieri aktar effettiv u biex Frontex tingħata r-riżorsi biex twettaq il-missjoni tagħha. Il-kooperazzjoni ta’ Schengen kienet storja ta’ suċċess eċċezzjonali u l-proċess ta’ evalwazzjoni ta’ Schengen huwa mekkaniżmu uniku ta’ analiżi li għandu jinżamm u jkun imsaħħaħ b’konformità mad-dispożizzjonijiet tat-Trattat . Dan il-mekkaniżmu għandu jinbena fuq fiduċja bejn dawk kollha involuti u allokazzjoni ċara tal-kompetenzi. Issa li t-Trattat ta’ Lisbona daħal fis-seħħ, il-Kummissjoni ser tissottometti proposta ġdida dalwaqt. Sabiex ikun miksub riżultat, ikun hemm bżonn ta’ flessibbiltà mill-istituzzjonijiet kollha tal-UE u rikonoxximent tar-realtajiet legali. 2.4. Asil Impenn prinċipali : Li tinbena Ewropa li toffri asil Livell tal-UE : Il-Kummissjoni ppreżentat l-inizjattivi leġiżlattivi kollha meħtieġa mill-Patt u oħrajn li kienu mħabbra fil-Pjan tal-Politika dwar l-Asil ta’ Ġunju 2008. L-emendi għad-Direttivi dwar il-Proċeduri għall-Asil u l-Kwalifika, b'mod partikolari, jirrispondu t-talba tal-Patt għal proċedura waħda u status uniformi, u huma mistennija li jtejbu l-koerenza bejn l-istrumenti tal-asil tal-UE. Dawn għandhom jissimplifikaw, jiffurmaw u jikkonsolidaw standards sostantivi u proċedurali ta' protezzjoni fl-UE u jwasslu għal determinazzjonijiet aktar robusti fl-ewwel istanza, b'hekk jevitaw l-abbuż u jtejbu l-effiċjenza tal-proċess tal-asil. Ġew proposti wkoll emendi għar-Reglamenti ta’ Dublin u ta' Eurodac u għad-Direttiva dwar il-Kundizzjonijiet tal-Akkoljenza, u saru proposti għal Skema Konġunta ta’ Risistemazzjoni tal-UE, u Uffiċċju Ewropew ta' Appoġġ fil-Qasam tal-Asil (EASO) biex jiffaċilità, jikkoordina u jsaħħaħ il-kooperazzjoni prattika. Il-Kunsill u l-Parlament laħqu ftehim politiku f’Novembru 2009 dwar l-EASO. Ittieħdet ukoll azzjoni mhux leġiżlattiva. Evalwazzjoni esterna tal-Programmi ta’ Protezzjoni Reġjonali kkonkludiet li huma mekkaniżmu primarju u ta’ suċċess biex jipprovdu aktar protezzjoni għal refuġjati qrib ir-reġjuni ta’ oriġini, iżda li l-impatt tagħhom kien limitat minħabba flessibbiltà, finanzjament, viżibbiltà u koordinazzjoni limitati ma’ politiki oħra tal-UE umanitarji u dwar l-iżvilupp, u involviment mhux suffiċjenti ta’ pajjiżi terzi. Ġie deċiż li dawn jiġu mtejba u mkabbra, b’mod partikolari fil-Qarn tal-Afrika (il-Kenja, il-Ġibuti, il-Jemen) u fl-Afrika ta’ Fuq (il-Libja, l-Eġittu, t-Tuniżija). Ix-xogħol ilu għaddej minn Lulju 2009 fuq proġett pilota għal rilokazzjoni volontarja minn MT għal Stati Membri oħra tal-benefiċjarji ta’ protezzjoni internazzjonali, b’appoġġ finanzjarju mill-Fond Ewropew tar-Refuġjati, li fl-2009 appoġġja wkoll ir-rilokazzjoni minn MT għall-FR ta'95 benefiċjarju ta’ protezzjoni internazzjonali. B’kollox, għaxar Stati Membri (DE, FR, LU, HU, PL, PT, RO, SI, SK, UK) aċċettaw li jirrilokaw benefiċjarji ta’ protezzjoni internazzjonali minn MT. Livell nazzjonali : Sal-bidu tal-perjodu ta’ rappurtaġġ ħafna mill-Istati Membri diġà kienu ttrasponew l-istrumenti tal-ewwel fażi tal-acquis tal-asil, għalkemm kien hemm xi wħud li nnotifikaw il-miżuri ta' traspożizzjoni fl-2009, b’dewmien sinjifikanti. L-attivitajiet ewlenin irrappurtati kienu attivitajiet ta’ risistemazzjoni u kooperazzjoni prattika. Xi Stati Membri ta’ risistemazzjoni mhux tradizzjonali offrew risistemazzjoni (BE, PT) filwaqt li mill-inqas żewġ Stati Membri (RO, SK) temporanjament ospitaw refuġjati li ser ikunu risistematiband’oħra. MT u EL kienu appoġġjati minn xi Stati Membri (NL, UK) permezz ta’ kooperazzjoni prattika bħal taħriġ u sekondar ta’ uffiċjali. Diversi Stati Membri (BE, CZ, DE, FR, NL, AT, SE, UK) komplew l-isforzi tagħhom biex joħolqu Kurrikulu Ewropew tal-Asil. Valutazzjoni : Għaddejjin sforzi biex jimplimentaw l-impenji kollha tal-Patt relatati mal-asil. Madankollu, filwaqt li l-progress kien sinjifikanti fit-twaqqif tal-EASO, li ser ikun operattiv fl-2010, u firrisistemazzjoni, bin-numru dejjem jikber ta’ Stati Membri li juru interess, id-diskussjonijiet dwar l-emenda ta’ strumenti tal-ewwel fażi huma diffiċli u qed javvanzaw bil-mod. Il-maġġoranza tal-Istati Membri ma wrewx ħafna interess fil-miżuri ta’ solidarjetà fil-forma ta’ rilokazzjoni intra-UE tal-benefiċjarji ta’ protezzjoni internazzjonali. Rakkomandazzjonijiet : Għandhom isiru sforzi addizzjonali mill-Kunsill u l-Parlament fid-diskussjonijiet leġiżlattivi li għaddejjin biex iwettqu l-impenn tagħhom lejn Sistema Ewropea Komuni tal-Asil li toffri livell ogħla ta’ protezzjoni u standards . Il-partijiet interessati kollha għandhom jipprovdu appoġġ totali għal bidu immedjat tal-operazzjonijiet tal-EASO . Aktar Stati Membri għandhom iżidu l-isforzi tagħhom biex jappoġġjaw lill-Istati Membri l-aktar affetwati mill-presjonijiet tal-asil , billi jaċċettaw rilokazzjoni tal-benefiċjarji ta’ protezzjoni internazzjonali jew permezz ta’ mezzi oħra, eż. billi jipprovdu assistenza teknika, f'konformità mal-prinċipju ta' solidarjetà y tqassim ġust tar-responsabilità (Artikolu 80 TFUE) introdott mit-Trattat ta' Lisbona. 2.5. Approċċ Globali għall-Migrazzjoni Impenn prinċipali : Li tiġi maħluqa sħubija komprensiva mal-pajjiżi ta’ oriġini u ta’ tranżitu sabiex titħeġġeġ sinerġija bejn il-migrazzjoni u l-iżvilupp. Livell tal-UE : Bili kompla jinbena fuq il-Komunikazzjoni tal-Kummissjoni tal-2008 dwar 'It-Tisħiħ tal-Approċċ Globali għall-Migrazzjoni', li ssuġġeriet titjib fil-koordinazzjoni, il-koerenzau s-sineġiji, l-għoddod tal-Approċċ Globali ġew żviluppati aktar. Minbarra l-Isħubiji tal-Mobilità (MPs) kontinwi mar-Repubblika tal-Moldovja (15 –il Stat Membru parteċipanti) u Cape Verde (5 Stati Membri), f’Novembru 2009 l-UE iffirmat MP mal-Georgja (16 –il Stat Membru). Dokument ta’ Ħidma għall-Persunal tal-Kummissjoni ta’ Settembru 2009 evalwa l-MPs pilota. L-elementi prinċipali tal-evalwazzjoni kienu riflessi fil-Konklużjonijiet tal-Kunsill ta’ Diċembru 2009. Intużaw strumenti oħra bħal missjonijiet migratorji lejn il-Ġeorġja, it-Tanżanija, il-Belarus u l-Kenja. Tlestew il-profili ta’ migrazzjoni f’10 pajjiżi fl-Afrika tal-Punent u 17 fl-Ewropa tal-Lvant u tax-Xlokk, kif ukoll dawk annessi mad-Dokumenti ta' Strateġija għall-Pajjiżi tal-pajjiżi tal-AKP. Twaqqfet pjattaforma ta’ kooperazzjoni fl-Etjopja. Il-konklużjonijiet tal-Kunsill Ewropew ta’ Ġunju u Ottubru 2009 dwar il-Mediterran ġew segwiti b'suċċess. Fir-rigward tat-Turkija, negozzjati imwaħħla dwar il-ftehim ta riammissjoni reġgħu bdew, u l-FRONTEX għamel progress fin-negozjar ta' arranġament ta’ ħidma. Rigward il-Libja, il-Kummissjoni kompliet tinnegozja l-ftehim Qafas UE-Libja, inkluż artikolu ta’ migrazzjoni, u żviluppat djalogu u kooperazzjoni. Rigward l-Afrika, il-Kummissjoni appoġġjat azzjonijiet taħt is-Sħubija UE-Afrika dwar il-Migrazzjoni, il-Mobilità u l-Impjieg u, fuq livell reġjonali, il-Programm ta’ Kooperazzjoni Rabat/Pariġi. Fl-Ewropa tal-Lvant, il-Kummissjoni appoġġjat il-Konferenza Ministerjali ta’ April 2009 fi Praga u l-proġett ta’ segwitu dwar il-Bini ta’ Sħubija ta’ Migrazzjoni. F’reġjuni oħra, l-UE bdiet Djalogu Strutturat dwar il-Migrazzjoni mal-pajjiżi tal-Amerika latina u l-Karibew, u għamlet laqgħat mal-ASEM u l-Indja. Il-Programm Tematiku ffinanzja proġetti dwar l-eżodu tal-imħuħ, migrazzjoni ċirkolari, migrazzjoni legali u illegali, involviment tad-dijaspora fl-iżvilupp u remessi. Il-finanzjament bl-istrumenti ġeografiċi ġie programmat għal attivitajiet relatati mal-migrazzjoni. Komunikazzjoni tal-Kummissjoni ta’ Settembru 2009 enfasizzat il-ħtieġa għal koerenza bejn il-politika tal-migrazzjoni u l-iżvilupp, kif għamlu l-Konklużjonijiet tal-Kunsill ta’ Novembru 2009. Livell nazzjonali : L-Istati Membri rrappurtaw interess qawwi f’sinerġija aħjar (jiġifieri rabtiet) bejn politiki ta’ migrazzjoni u relazzjonijiet esterni, speċjalment ma’ pajjiżi f’rotot migratorji lejn l-Ewropa. L-Istati Membri rrappurtaw li kkontribiwixxew sew għall-Approċċ Globali, bil-parteċipazzjoni fl-Isħubiji għall-Mobilità, missjonijiet migratorji, tniedija ta’ Bini ta’ Sħubiji Migratorji, u progress mal-Pjattaforma tal-Kooperazzjoni fl-Etjopja. Stati Membri individwali nnegozjaw ftehimiet bilaterali dwar kwistjonijiet migratorji mal-Marokk, ir-Russja, il-Ġeorġja, l-Ukrajna, il-Kongo, il-Burundi, il-Malawi, il-Libja, l-Albanija, u l-Kap Verde. Xi Stati Membri adottaw Stateġija għall-Kooperazzjoni għall-Iżvilupp għal tul ta’ żmien medju li tinkludi żvilupp marbut mal-migrazzjoni. Rigward kwistjonijiet speċifiċi, hemm programmi dwar trasparenza fis-settur tar-remessi u dwar il-ġlieda kontra l-‘eżodu tal-imħuħ’ permezz ta’ reklutaġġ etiku ta’ persunal mediku minn pajjiżi li qed żviluppaw. Valutazzjoni : Id-djalogu ma pajjiżi terzi dwar il-migrazzjoni żviluppa b'mod konsiderevoli. Madanakolu, il-proċessi varji tad-djalogu jeħtieġu razjonalizzazzjoni, waqt li s-sinerġiji bejn il-migrazzjoni u l-iżvilupp jeħtieġu tisħiħ. Il-kooperazzjoni skont il-Programm Tematiku jeħtieġ li tkun imsaħħa billi jintużaw strumenti ġeografiċi tal-UE u kontribuzzjonijiet tal-Istati Membri; kooperazzjoni dwar il-migrazzjoni u l-iżvilupp għandha issa tmur lil hinn mill-każijiet pilota. Il-profili ta' migrazzjoni, strument ewlini għall-politika dwa il-migrazzjoni bbażata fuq l-evidenza, kien promoss b'suċċess. L-għoddod tal-Approċċ Globali jeħtieġ li jkun sistematizzat u kkonsolidat permezz tal-involviment attiv tal-atturi kollha biex ikunu żgurati koordinazzjoni, koerenza u sinerġiji.. Rakkomandazzjonijiet : L-UE għandha, permezz tal-appoġġ kontinwu mill-Istati Membri, tkompli tiżviluppa u tikkonsolida l-Approċċ Globali lejn il-Migrazzjoni , fuq il-bażi tal-Programm ta’ Stokkolma, permezz ta’ użu strateġiku, bbażat fuq l-evidenza u sistematiku tal-istrumenti kollha tagħha, ir-razzjonalizzazzjoni tal-proċessi ta’ djalogu u t-tisħiħ tal-kooperazzjoni operattiva. Għandu jkun rinforzat bilanċ bejn it-tlett oqsma (migrazzjoni legali, migrazzjoni illegali, migrazzjoni u żvilupp). L-attenzjoni prinċipali għandha tibqa’ fuq il-kooperazzjoni mal-pajiżi l-aktar rilevanti ta’ oriġini u ta’ tranżitu fl-Afrika u fl-Ewropa tal-Lvant u x-Xlokk . Id-djalogu u l-kooperazzjoni għandhom ukoll jiżdiedu ma’ pajjiżi fl-Asja, pereżempju l-Indja u ċ-Ċina, u fl-Amerka Latina u l-Karibew. 3. Effetti tal-kriżi ekonomika L-immigrazzjoni minn pajjiżi terzi kkontribwixxiet għal tkabbir f’ħafna Stati Membri. It-tnaqqis fir-ritmu ekonomiku jippreżenta sfidi ġodda, għalkemm huwa diffiċli li jkunu evalwati l-effetti tiegħu fuq il-flussi migratorji. Żewġ terzi tal-Istati Membri raw impatt tal-kriżi ekonomika fuq il-flussi migratorji, prinċipalment riflessi fid-domanda mnaqqsa għal ħaddiema barranin. Il-migranti huma fost dawk l-aktar milquta mill-kriżi. Madankollu, l-impatt ivarja ħafna, speċjalment skont is-settur (dawk l-aktar milquta jinkludu l-konstruzzjoni, il-manifattura, it-turiżmu u s-servizzi finanzjarji), il-livell tal-edukazzjoni u l-kwalifiki professjonali. Ir-rati tal-qgħad taċ-ċittadini mhux tal-UE żiedu minn 13.6 % fit-3K2008 għal 18.9 % fit-3K2009 — żieda aktarikbar milli għaċ- ċittadini (6.4 % għal 8.4 %), iżda simili għal ħaddiema minn Stati Membri oħra (8.6 % għal 12 %). Il-flussi tar-remessi lejn pajjiżi li qed jiżviluppaw naqsu — minn $ 338 biljun fl-2008, skont il-Bank Dinji; l-istima għall-2009 hija ta’ $ 317 biljun. L-appoġġ tal-UE iffoka fuq il-pajjiżi li qed jiżviluppaw li kienu l-aktar milquta. L-UE rrispondiet b’mod riżolut għall-effetti tal-kriżi. Ħafna mill-miżuri ġenerali bħal pakketti ta’ stimolu ekonomiku u interventi fis-suq tax-xogħol permezz tal-ħolqien ta’ impjiegi kienu ta’ benefiċċju għaċ-ċittadini tal-UE kif ukoll għall-migranti. L-ekonomija diġà qed tirkupra. Għalkemm fuq żmien qasir, il-kriżi għandha ttafi in-nuqqas ta’ ħaddiema u ħiliet, fuq żmien itwal politika ta’ immigrazzjoni legali organizzata sew ser ikompli jkollha rwol importanti biex timla n-nuqqas ta' ħaddiema u tlaħħaq mal-isfidi demografiċi (il-popolazzjoni attiva tal-UE għandha tibda tonqos mill-2013/2014). Fil-fatt, politika restrittiva wisq tista’ tigrava l-effetti tal-kriżi billi żżid in-nuqqas ta' ħaddiema. F'dan il-kuntest, għandu jitqies b'mod dovut il-bżonn li jkun irrispettat il-prinċipju tal-preferenza tal-Unjoni u l-arranġamenti tranżizzjonali relevanti ta' atti riċenti tal-adeżjoni. Rakkomandazzjonijiet : L-UE u l-Istati Membri għandhom jimmassimizzaw il-benefiċċji tal-migrazzjoni tal-ħaddiema bħala strument importanti biex jindirizzaw in-nuqqasijiet fis-suq tax-xogħol bħala parti mill-istrateġija tal-Ewropa 2020 . L-UE għandha tindirizza l-kriżi ekonomika ma’ pajjiżi terzi li huma partikolarment milquta mill-effetti tagħha fuq perjodu ta’ żmien twil. 4. Metodoloġija Permezz tal-użu tal-‘metodu ta' ttraċċjar’ deskritt fil-Komunikazzjoni tagħha ta’ Ġunju 2009[6], il-Kummissjoni ġabret dan ir-rapport mill-kontribuzzjonijiet tal-Istati Membri u informazzjoni oħra, b’mod partikolari rapporti minn Punti ta’ Kuntatt Nazzjonali (NCPs) tan-Netwerk Ewropew dwar il-Migrazzjoni (EMN). It-tieni Rapport Annwali, li għandu jkun ippreżentat fl-2011, ser ikopri wkoll il-Programm ta’ Stokkolma u l-Pjan ta’ Azzjoni fir-rigward tal-immigrazzjoni u l-asil. Rakkomandazzjonijiet : Għar-rapport li jmiss, l-Istati Membri għandhom ikomplu jipprovdu rapport politiku lill-Kummissjoni iżda għandha tiġi pprovduta informazzjoni fattwali rilevanti fir-rapporti tal-EMN NCPs . 5. Konklużjonijiet Sar progress fil-livelli nazzjonali u tal-UE fl-iżvilupp tal-politiki tal-immigrazzjoni u l-asil b’mod konformi mal-Patt. L-ewwel ġenerazzjoni ta’ strumenti tal-politika komprensiva tal-migrazzjoni tal-UE huma issa fis-seħħ: leġiżlazzjoni, l-erba’ Fondi, aġenziji u netwerks, ftehimiet ma’ pajjiżi terzi. Dawn għandhom ikunu implimentati totalment, użati għall-aħjar benefiċċju u evalwati[7]. Xi oqfsa tal-politika jeħtieġ li jkunu żviluppati aktar, bħal Pjan tal-Politika għall-Migrazzjoni Legali u l-Approċċ Globali. F’xi oqsma l-Kummissjoni ppreżentat proposti biex taġġorna l-istrumenti tal-ewwel ġenerazzjoni billi toħloq Sistema Ewropea Komuni tal-Asil u taġġorna l-FRONTEX. Il-Kummissjoni tinkoraġixxi lill-Parlament Ewropew u lill-Kunsill biex jaqblu dwar dawn it-testi leġiżlattivi ambizzjużi. Madankollu, huwa meħtieġ żvilupp ulterjuri tal-politika tal-migrazzjoni tal-UE, kif rikonoxxut mill-Programm ta’ Stokkolma. L-istrateġija tal-Ewropa 2020 titlob politika tal-migrazzjoni tal-ħaddiema komprensiva u integrazzjoni aħjar tal-migranti inkluż fuq il-post tax-xogħol. Ir-rakkomandazzjonijiet f’dan ir-Rapport jidentifikaw prijoritajiet għas-sena li ġejja. Impetu ulterjuri ser jingħata wkoll minn bidliet skont it-Trattat ta’ Lisbona, notevolment r-rwol imsaħħaħ tal-Parlament Ewropew, u mill-Pjan ta’ Azzjoni li Jimplimenta il-Programm ta' Stokkolma[8]. Anness: Sommarju statistiku Il-perspettivi demografiċi tal-UE[9] - - Minn 495.4 miljun fl-2008 il-popolazzjoni tal-EU-27 hija proġettata li tiżdied għal 520.7 miljun fl-2035 u mbagħad taqa’ għal 505.7 miljun fl-2060. Filwaqt li fl-2008 kien hemm 4 persuni ta' età lavorattiva (15-64) għal kull persuna li għandha 65 sena jew aktar, fl-2060 il-proporzjon huwa meħtieġ li jkun 2 għal kull 1. Migrazzjoni u integrazzjoni - Fl-1.1.2003, in-numru ta’ ċittadini ta’ pajjiżi terzi (TCNs) fl-EU-25 kien 16.2 miljun, jiġifieri 3.6 % tal-popolazzjoni. Ħames snin wara, fl-1.1.2008, in-numru ta’ TCNs fl-EU-27 kien 19–il miljun, jiġifieri 3.9 % tal-popolazzjoni tal-EU-27 (4.15 % tal-popolazzjoni tal-EU-25). - L-akbar gruppi ta’ TCNs fl-2008 kienu Torok, Marokkini u Albaniżi. - Fl-2008, 1.62 miljun permess ta' residenza għall-ewwel darba nħarġu fl-UE[10]. 35 % kienu maħruġa għal migrazzjoni ta’ familji, 33 % għal impjieg imħallas, 14 % għall-istudju; li jifdal għal diversi raġunijiet (relatati mal-protezzjoni, residenza mingħajr dritt għax-xogħol, eċċ). - Kif muri fit-tabella, ir-rata tal-qgħad għal ċittadini li jixtiequ jaħdmu fl-Istat Membru tagħhom kien inqas minn dak tat-TCNs. Għalkemm il-kriżi ekonomika attwali laqtet iż-żewġ gruppi ta’ ħaddiema, it-TCNs batew aktar: ir-rata tal-qgħad żdiedet b’31 % għal ċittadini u b’39 % għal TCNs bejn 3K2008 u 3K2009. 3K2007 | 3K2008 | 3K2009 | Ċittadini tal-UE | Persuni li għandhom in-nazzjonalità | 6.6 % | 6.4 % | 8.4 % | Ċittadini oħra tal-UE | 7.7 % | 8.6 % | 12 % | Ċittadini ta’ pajjiżi terzi (TCNs) | 13.4 % | 13.6 % | 18.9 % | Immigrazzjoni illegali u ritorn - Fl-2008, in-numru ta’ TCNs illegalment residenti maqbuda fl-EU-27 kien ta’ madwar 609 000 (fl-2003 fl-EU-25 in-numru kien ta’ 425 000). L-Istati Membri ħarġu madwar 608 000 deċiżjonijiet ta’ ritorn. In-nurmu ta’ ritorni affettwati kien ħafna inqas, madwar 241 000 (fl-2003 fl-EU-25, 245 000). - Il-proġett Clandestino[11] stima d-daqs tal-popolazzjoni illegalment residenti fl-2008 bejn 1.8 u 3.3 miljun għall-EU-15 (imnaqqsa mill-3.1–5.3 miljun fl-2002). Asil - Fl-2008, l-Istati Membri rreġistraw ftit aktar minn 240 000 applikanti għall-asil, żieda ta’ madwar 6 % meta mqabblA mal-2007. Dejta preliminari tindika li n-numru tal-applikazzjonijiet tal-asil fl-2009 baqa’ fuq l-istess livell tal-2008; iżda din l-istabbiltà apparenti taħbi d-differenzi sinjifikanti fuq livell nazzjonali: l-Istati Membri tal-Mediterran (EL, ES, IT, CY, MT) esperjenzaw tnaqqis iżda hemm żidiet kbar fil-DK (59 %), HU (50 %), PL u FI (47 %), BE (40 %), DE (25 %), AT (23 %) u FR (19 %). Barra minn hekk, dawk iċ-ċifri totali għall-applikazzjonijiet għall-asil jaħbu differenzi sinjifikanti bejnl-Istati Membri meta n-numri jkunu espressi bħala proporzjon tal-popolazzjoni. - Fl-2009, l-aktar pajjiżi importanti ta’ ċittadinaza għal dawk li jfittxu l-asil fl-UE kienu, f’din l-ordni: l-Afganistan, is-Somalja, ir-Russja, l-Iraq u s-Serbja (inkluż il-Kosovo). In-numri naqsu b’36 % għall-Iraqqini meta mqabbla mal-2008, iżda żdiedu b’aktar minn 30 % għall-Afganistan u s-Serbja. - Fl-2008, aktar minn 65 000 persuna li jfittxu l-asil irċevew status ta’ protezzjoni internazzjonali fl-UE. Dan l-istatus ingħata fi kważi 24 % tad-deċiżjonijiet meħuda fi proċeduri tal-prim'istanza. Barra minn hekk kważi 11 000 persuni kienu awtorizzati li jkollhom residenza għal raġunijiet umanitarji. - 4 886 refuġjati ġew risistemati mill-ġdid fl-UE minn pajjiżi terzi. - [1] 14368/08 (Konklużjonijiet tal-Presidenza) u 13440/08 (Patt). [2] Dokument ta’ Ħidma tal-Persunal tal-Kummissjoni li takkompanjahom tipprovdi aktar dettall. [3] EUCO 6/09 (Konklużjonijiet tal-Presidenza) u 17024/09 (Programm). [4] COM(2008) 868. [5] SEC(2010) 357. [6] COM(2009) 266. [7] Fl-2010 il-Kummissjoni ser tippreżenta Komunikazzjoni dwar il-proċess ta' evalwazzjoni tal-politiki tal-JLS. [8] ' Il-kisba ta' żona ta' libertà, sigurtà u ġustizzja għaċ-ċittadini tal-Ewropa', COM(2010) 171. [9] Eurostat Statistics in focus 72/2008. [10] Bl-esklużjoni ta’ LU, UK. [11] Proġett ta’ riċerka ffinanzjat mis-Sitt Programm Kwadru.